Základné údaje pre poskytnutie cenovej ponuky

Verejný obstarávateľ - Kancelária verejného ochrancu práv, Nevädzová 5, Bratislava, IČO 36064041, rozpočtová organizácia - sa na Vás obracia v súvislosti s obstarávaním zákazky 

„Drobné kancelárske potreby“ 

so žiadosťou o predloženie cenníka s nižšie uvedenou špecifikáciou a podľa nižšie uvedených požiadaviek.
1)	Opis predmetu zákazky 
Drobné kancelárske potreby podľa aktuálnej potreby organizácie – perá, náhradné náplne do pier, ceruzky, rôzne druhy fixiek, zošity, gumy, spinky apod., ktoré  spĺňaju  nárok na spoľahlivosť a kvalitu.
2)	Predpokladaná hodnota zákazky  
do 150 eur bez DPH
3)	Podmienky účasti
Bežný cenník je potrebné predložiť v samostatnom dokumente s uvedením identifikačných údajov uchádzača. Ponuka musí byť predložená v lehote stanovenej v ods. 4 a spôsobom uvedeným v ods. 5. 
4)	Lehota na predloženie cenovej ponuky
Cenové ponuky je potrebné predložiť najneskôr do 9.12.2013
5)	Spôsob predloženia cenovej ponuky
•	elektronickou poštou na adresu  pecova@vop.gov.sk
•	poštou
•	osobne do podateľne Kancelárie verejného ochrancu práv
6)	Spôsob určenia ceny
Cenu predmetu zákazky musí zahŕňať náklady na dopravu.
Ak záujemca nie je plátcom DPH, uvedie túto skutočnosť v dokumente  uvedenom v ods. 3.
Cenová ponuka bude platná do 31.12.2013.
7)	Vystavenie objednávky 
Verejný obstarávateľ vystaví objednávku resp. realizuje nákup v hotovosti u úspešného uchádzača, ktorý v stanovenej lehote  predložil najvýhodnejšiu ponuku s ohľadom na cenu a kvalitu predmetu zákazky a podľa potrieb verejného obstarávateľa. 
Verejný obstarávateľ si vyhradzuje právo nevystaviť objednávku žiadnemu z uchádzačov v prípade, že ponúkaná cena prekročí výšku finančných prostriedkov určených pre predmet zákazky.  
8)	Obchodné podmienky 
a) dodanie objednaného tovaru do 5 pracovných dní od obdržania písomnej objednávky a preprava v baloch obvyklých pre uvedený tovar, 
b) objednaný tovar doručiť na adresu Kancelária verejného ochrancu práv, Nevädzová 5, Bratislava, 
c) ku každej písomnej objednávke pri dodaní tovaru vystaviť samostatný dodací list, na ktorom je oprávnený zástupca kupujúceho podpisom potvrdí prevzatie tovaru, 
d) na tovar dodaný na základe písomnej objednávky bude vystavená samostatná faktúra najneskôr do 20.12.2013, 
e) faktúry zasielať na adresu: Kancelária verejného ochrancu práv, Nevädzová 5, Bratislava, 
g) prílohou faktúry musí byť dodací list potvrdený oprávneným zástupcom kupujúceho, 
h) záruka na tovar a uplatňovanie reklamácií – podľa platných právnych noriem, 
i) splatnosť faktúry, ktorá musí spĺňať náležitosti daňového dokladu, je najmenej 14 dní od jej doručenia verejnému obstarávateľovi. 

V Bratislave 4.12.2013